31.10.2022.
HR
Službeni list Europske unije
C 418/13
3.
Odnosi li se izuzeće od odgovornosti iz članka 14. stavka 1.
Direktive 2000/31/EZ i na odgovornost subjekta koji pruža uslugu prikupljanja informacija i njihova pretraživanja tražilicom za način pružanja te usluge ako se tim načinom primatelja usluge potiče da informacije pohranjuje bez pristanka osoba koje u odnosu na njih imaju autorska prava, unatoč tomu što davatelj usluge aktivno ne sudjeluje u povredi autorskih prava?
(1)
Direktiva 2000/31/EZ Europskog parlamenta i Vijeća od 8. lipnja 2000. o određenim pravnim aspektima usluga informacijskog društva na unutarnjem tržištu, posebno elektroničke trgovine (Direktiva o elektroničkoj trgovini) (SL 2000., L 178, str. 1.)
(SL, posebno izdanje na hrvatskom jeziku, poglavlje 13., svezak 39., str. 58.)
Tužba podnesena 30. kolovoza 2022. – Europska komisija/Kraljevina Španjolska (Predmet C-576/22) (2022/C 418/16) Jezik postupka: španjolski Stranke Tužitelj: Europska komisija (zastupnici: C. Hermes i E. Sanfrutos Cano, agenti) Tuženik: Kraljevina Španjolska
Tužbeni zahtjev Tužitelj od Suda zahtijeva da: — utvrdi da je Kraljevina Španjolska povrijedila obveze koje ima na temelju članka 3. stavka 4. i članka 5. stavaka 4. (u vezi s Prilozima II.
I III.) i 5.
Direktive 91/676/EEZ (1) Vijeća od 12. prosinca 1991.
o zaštiti voda od onečišćenja uzrokovanog nitratima iz poljoprivrednih izvora time što nije zonama ranjivima na nitrate proglasila zone slivnih područja (površinske vode) ili infiltracije (podzemne vode) relevantne za svaku od onečišćenih točki mjerenja u Kastilja i Leónu, Estremaduri, Galiciji, Balearskim otocima, Kanarskim otocima, Madridu i Autonomnoj zajednici Valenciji koje su istaknute u tužbi; što u programima djelovanja za Aragoniju, Kastilja-La Manchu, Kastilju i León, Estremaduru i Madrid nije predvidjela sve obvezne potrebne mjere i što nije donijela dodatne mjere ili poduzela pojačana djelovanja u vezi s eutrofikacijom u odnosu na cijelu zemlju, te u odnosu na onečišćenje nitratima, u pogledu autonomnih zajednica u kojima postoji uzlazni trend onečišćenja na mjernim točkama zona ranjivih na nitrate, osobito u Aragoniji, Kastilja-La Manchi, Kastilja i Leónu i Murciji.
— naložiti Kraljevini Španjolskoj snošenje troškova.
Tužbeni razlozi i glavni argumenti U svojoj tužbi Komisija ističe tri razloga povrede obveza.
Svojim prvim tužbenim razlogom Komisija prigovara Kraljevini Španjolskoj da je povrijedila obveze koje ima na temelju članka 3. stavka 4.
Direktive 91/676/EEZ.
Komisija smatra da je Kraljevina Španjolska povrijedila tu odredbu u Kastilji i Leónu, Estremaduri, Galiciji, Balearskim otocima, Kanarskim otocima, Madridu i Autonomnoj zajednici Valenciji jer i dalje postoje površine koje nisu proglašene zonama ranjivima na nitrate, niti su uključene u postojeće zone ranjive na nitrate, unatoč tome što podaci prikupljeni kroz sustave nadzora onečišćenja nitratima iz poljoprivrednih izvora opravdavaju njihovo proglašenje/uključivanje.